cyanic-selkie/wikianc huggingface dataset:
পাকিস্তানে নারী
ইতিহাস এবং নারীসমাজ
পাকিস্তানের নারী সমাজের প্রগতির পথীকৃৎ ছিলেন ফাতেমা জিন্নাহ, তিনি পাকিস্তানি নারীদের শিক্ষা ছাড়া কোনো বিকল্প নেই - এই নীতিতে বিশ্বাসী ছিলেন এবং তিনিও প্রথমে ভারতীয়দের মত শাড়ি পরলেও পরে সালোয়ার কামিজ পরা শুরু করেন। পাকিস্তানের রাজনীতি, সরকারী চাকরি, আমলাতন্ত্র সব ধরনের চাকরিতে নারী নিয়োগ মূলত ফাতেমার কথাতেই শুরু হয়েছিলো। তিনি ছিলেন পাকিস্তানের নারীদের জন্য অনুপ্রেরণা এবং শক্তি। রা'না লিয়াকত আলি খান অল পাকিস্তান উইমেন অ্যাসোসিয়েশন নামে একটি সংস্থা গড়ে তুলেছিলেন পাকিস্তানের নারী সমাজের উন্নয়নের জন্য। পাকিস্তানের রাজনীতিতে বেনজীর ভুট্টোর প্রধানমন্ত্রীত্ব ছিলো মুসলিম বিশ্বে বিরল দৃষ্টান্ত। ২০১১ সালে পাকিস্তানের পররাষ্ট্র মন্ত্রণালয়ে মন্ত্রী হিসেবে দায়িত্ব প্রাপ্ত হিনা রব্বানী খারই ছিলেন প্রথম নারী। পাকিস্তানের সমাজে শুরু থেকেই সামাজিক কুসংস্কার দূর করার জন্য নারীদের শিক্ষা ক্ষেত্রে অগ্রগতি লক্ষ্য করা গেছে, এবং নারীরা সাধারণ শিক্ষক থেকে শুরু করে বিশ্ববিদ্যালয়ের অধ্যাপক পর্যন্ত হতে পারেন, অসামরিক প্রায় সব কাজে নারীরা চাকরি পাবার সুযোগ পেলেও সামরিক বাহিনীতে কম পান যদিও সামরিক চিকিৎসা খাতে নারীদের মেজর জেনারেল বা লে. জেনারেলের মত বড় পদবী পেতে দেখা গেছে। পাকিস্তানে পাকিস্তান জাতীয় মহিলা ক্রিকেট দল সমাজের বিকাশ সাধনে গুরুত্বপূর্ণ ভূমিকা রাখে এবং মেয়েদেরকে ক্রিকেট খেলতে উদ্বুদ্ধ করে। অন্যান্য ক্রীড়াতেও নারীরা অংশ নেন উদাহরণস্বরূপ সারাহ মাহবুব খান পাকিস্তানের একজন নামকরা টেনিস খেলোয়াড়।
পাকিস্তানে ধর্মনিরপেক্ষতা রয়েছে তবে তা সত্তরের দশকের পর থেকে সামরিক শাসক জেনারেল মুহাম্মদ জিয়া-উল-হকের শাসনামল থেকে একটু অন্যরকম হয়ে যায় এবং তখন থেকে পাকিস্তানের সমাজে যৌন বিভাজন শুরু হয় আর প্রেম করে বিয়ে করাটা অনেক কঠিন হয়ে পড়ে এবং সম্মান রক্ষার্থে হত্যার মত ঘটনা ঘটতে থাকে। সমাজে নারী এবং পুরুষ কেউই সহজে প্রেম করে জীবনসঙ্গী বেছে নিতে পারেনা, পরিবার এবং সমাজ প্রেমযুগলদের প্রতি ঘৃণা পোষণ করে আর নারীহত্যার মত ঘটনাও ঘটে।
উর্দু সাহিত্যে উল্লেখযোগ্য পরিমাণে নারীদের অংশগ্রহণ আগে থেকেই রয়েছে এবং পাকিস্তানে এখনো প্রচুর নারী সাহিত্যিকতাকে পেশা হিসেবে গ্রহণ করেন। ১৯৪৪ সালে জন্মগ্রহণকারী বুশরা রহমান রাজনীতি করা সহ পাকিস্তানের সাহিত্যে উল্লেখযোগ্য অবদান রেখেছিলেন, তিনি সাহিত্যে গুরুত্বপূর্ণ অবদানের জন্য পাকিস্তান সরকার কর্তৃক সিতারা-ই-ইমতিয়াজ পুরস্কারে ভূষিত হয়েছিলেন।
একদিনের আন্তর্জাতিক ক্রিকেটের রেকর্ড তালিকা
একদিনের আন্তর্জাতিক ক্রিকেটে আন্তর্জাতিক ক্রিকেট দলগুলো একে-অপরের বিপক্ষে প্রতিদ্বন্দ্বিতায় লিপ্ত হয়। দলগুলো আন্তর্জাতিক ক্রিকেট কাউন্সিলের পূর্ণাঙ্গ সদস্য, শীর্ষ ছয় সহযোগী সদস্য ও অনুমোদিত সদস্য। একদিনের ক্রিকেটে প্রতিটি দল নির্দিষ্টসংখ্যক ওভার নিয়ে গড়া এক ইনিংস খেলে। সীমিত ওভারের খেলায় অতীতে ৫৫ কিংবা ৬০ ওভার নির্ধারণ করা ছিল যা বর্তমানে ৫০ ওভারের মানদণ্ডে উপনীত হয়েছে। ওডিআই ক্রিকেট হচ্ছে লিস্ট-এ ক্রিকেট। তাই, ওডিআই পরিসংখ্যান ও রেকর্ড লিস্ট-এ রেকর্ডের পাশাপাশি গণনা করা হয়ে থাকে। প্রারম্ভিক খেলা হিসেবে ইংল্যান্ড এবং অস্ট্রেলিয়ার মধ্যকার জানুয়ারি, ১৯৭১ সালে অনুষ্ঠিত একদিনের খেলাটি স্বীকৃত হয়ে আসছে। এরপর থেকে ২৫ দলের মধ্যে চার সহস্রাধিক ওডিআই অনুষ্ঠিত হয়েছে। দল সংখ্যা বৃদ্ধি পাবার ফলে খেলার সংখ্যা ক্রমাগত বৃদ্ধি পাচ্ছে এবং সংশ্লিষ্ট দেশগুলোর ক্রিকেট বোর্ডগুলো সর্বাধিক রাজস্ব আহরণ করছে।
ধারাবাহিকভাবে সর্বাধিক জয়
সর্বশেষ হালনাগাদ: ০৫ ডিসেম্বর, ২০২১
ধারাবাহিকভাবে সর্বাধিক পরাজয়
সর্বশেষ হালনাগাদ: ১৩ অক্টোবর, ২০১৪
প্রিস্টন মমসেন
প্রিস্টন লুক মমসেন (জন্ম: ১৪ অক্টোবর, ১৯৮৭) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত স্কটল্যান্ডীয় ক্রিকেটার। স্কটল্যান্ড জাতীয় ক্রিকেট দলের বর্তমান অধিনায়ক তিনি। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করে থাকেন তিনি। `দ্য হিট' ডাকনামে পরিচিত প্রিস্টন মমসেন ইংল্যান্ডের কাউন্টি ক্রিকেটে লিচেস্টারশায়ার ক্লাবের পক্ষে প্রতিনিধিত্ব করছেন।
প্রারম্ভিক জীবন
কোয়াজুলু-নাটালে অবস্থিত হিল্টন কলেজে অধ্যয়ন করেন। কলেজে অবস্থানকালে প্রথম একাদশের সদস্যসহ রাগবি দলেও প্রতিনিধিত্ব করেন তিনি। ২০০৬ সালের গ্রীষ্ম ও শীতকালীন মৌসুমে প্রশিক্ষণের উদ্দেশ্যে ক্রিকেট ও রাগবি বিষয়ে বৃত্তি নয়ে স্কটল্যান্ডের মোরে এলাকায় অবস্থিত গর্ডন্সটোন স্কুলে চলে যান। এ সময়েই তিনি স্কুলের প্রথম ছাত্র হিসেবে হাজার রান সংগ্রহ করেন। ফলশ্রুতিতে কেন্টের দ্বিতীয় একাদশে খেলার সুযোগ পান মমসেন।
খেলোয়াড়ী জীবন
১০ জুন, ২০১০ তারিখে নেদারল্যান্ডসের বিপক্ষে সর্বপ্রথম প্রথম-শ্রেণীর ক্রিকেটে অংশগ্রহণ করেন।
২০১১ মৌসুমের পুরোটা সময় প্রথমবারের মতো স্কটল্যান্ড দলের পক্ষে খেলেন তিনি। স্কটল্যান্ডের সিবি৪০ দলে মনোনীত হন ও প্রথম সাত খেলায় দুইটি অর্ধ-শতকসহ ৬২.২০ গড়ে রান সংগ্রহ করেন। ঐ প্রতিযোগিতায় ৫৮.২৮ গড়ে ৪০৮ রান করেছিলেন তিনি। এরফলে স্কটল্যান্ড কর্তৃপক্ষ কর্তৃক তাকে পরের বছর খেলার জন্য পূর্ণকালীন চুক্তিতে আবদ্ধ করা হয়। কেন্ট ও নর্দাম্পটনশায়ার দল তাকে চুক্তিবদ্ধ করার ব্যাপারে উৎসাহিত হয়ে উঠে।
পূর্ণকালীন চুক্তিতে স্বাক্ষর করে ২০১২ সালের বিশ্ব টুয়েন্টি২০ প্রতিযোগিতায় অংশগ্রহণের প্রস্তুতিপর্বের অংশ হিসেবে মমসেন শীতকালীন সফরে দলের সাথে নামিবিয়া ও ভারত সফর করেন। তন্মধ্যে উইন্ডহকে নামিবিয়ার বিপক্ষে ১৯২ বলে ১০২ রানের প্রথম আন্তর্জাতিক শতক লাভ করেন।
ক্রিকেট বিশ্বকাপ
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ মমসেনকে অধিনায়কত্বের দায়িত্ব প্রদান করে তাদের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে কাইল কোয়েতজারের সাথে ৪র্থ উইকেটে স্কটল্যান্ড দল ৬০ রান করেন যা বিশ্বকাপে দলের সর্বোচ্চ জুটি। খেলায় তিনি দায়িত্বশীল ২৬ রান করেন। এছাড়াও স্কটল্যান্ডের বিশ্বকাপের ইতিহাসে যে-কোন জুটিতে এ সংগ্রহটি চতুর্থ সর্বোচ্চ রানের জুটি। ঐ খেলায় তার দল ১১৯ রানের বিশাল ব্যবধানে পরাজিত হয়।
রিশার্ড ভাগনার
thumb|right|রিশার্ড ভাগনার রিশার্ড ভাগনার (Richard Wagner) জার্মান সুরকার ছিলেন। তিনি তাঁর ট্রিস্টান উন্ড ইজোল্ডে সঙ্গীতকর্মটির মাধ্যমে পাশ্চাত্য ধ্রুপদী সঙ্গীতে বিপ্লব ঘটান। এছাড়া তিনি রিং সাইকেল এবং মাইস্টারজিঙার ফন নুর্নবের্গ নামের অপেরাগুলির মাধ্যমে অপেরা রচনার ক্ষেত্রেও সুদূরপ্রসারী প্রভাব রাখেন। তিনি জার্মানির বায়রয়ট শহরে একটি সঙ্গীত হল নির্মাণ করেন, যেখানে বর্তমানে প্রতি বছর রিশার্ড ভাগনার উৎসব বা ফেস্টসষ্পিলে অনুষ্ঠিত হয়। তাঁকে বায়রয়ট শহরেই সমাধিত করা হয়।
জাতীয় তেল কোম্পানি
জাতীয় তেল কোম্পানি (এনওসি) হলো এমন একটি তেল ও গ্যাস কোম্পানি যার সম্পূর্ণ বা বেশিরভাগ অংশ একটি জাতীয় সরকারের মালিকানাধীন। বিশ্বব্যাংকের মতে, এনওসি-র মাধ্যমে বিশ্বব্যাপী মোট তেল উৎপাদনের ৭৫% উৎপাদিত হয় এবং ২০১০ সালের প্রমাণিত তেলের মজুতের ৯০ নিয়ন্ত্রণ এনওসির দ্বারা হয়েছিল।
বৈশ্বিক রিজার্ভগুলির উপর তাদের ক্রমবর্ধমান আধিপত্যের কারণে, এক্সনমোবিল, বিপি, বা রয়েল ডাচ শেলের মতো আন্তর্জাতিক তেল সংস্থাগুলির (আইওসি) সম্পর্কিত এনওসিগুলোর গুরুত্ব সাম্প্রতিক দশকে নাটকীয়ভাবে বেড়েছে। এনওসিরা তাদের বিনিয়োগ ক্রমবর্ধমানভাবে জাতীয় সীমানার বাইরেও বৃদ্ধি করে চলেছে।
পিটার ইনগ্রাম
পিটার জন ইনগ্রাম (Peter Ingram; জন্ম: ২৫ অক্টোবর, ১৯৭৮) তারানাকির হয়েরা এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০১০-এর দশকের সূচনালগ্নে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ শীর্ষসারির ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন পিটার ইনগ্রাম।
ঘরোয়া ক্রিকেট
ক্রিকেটে সফলতা লাভের পাশাপাশি রাগবি খেলায় নিজ শহরের প্রতিনিধিত্ব করেছেন। তবে, যাচাইবাছাইয়ের খেলায় তার চোয়াল ভেঙ্গে গেলে তিনি রাগবি খেলা ছেড়ে দেন। ২০০১ সাল থেকে সেন্ট্রাল স্ট্যাগসের পক্ষে খেলছেন। জেমি হাউয়ের সাথে ব্যাটিং উদ্বোধনে দলের অবিচ্ছেদ্য অংশ ছিলেন।
২০০৯-১০ মৌসুমের এইচআরভি কাপের চূড়ান্ত খেলায় দূর্দান্ত ক্রীড়ানৈপুণ্য প্রদর্শন করেন। নিউ প্লাইমাউথে সেন্ট্রাল ডিস্ট্রিক্টসের সদস্যরূপে ৩৬ বলে ৫৪ রানের ইনিংস খেলেন। অকল্যান্ডের বিপক্ষে ঐ খেলায় তার দল জয়লাভ করে ও শিরোপা জয় করে।
সেন্ট্রাল ডিস্ট্রিক্টসের পক্ষে এইচআরভি কাপ টি২০ প্রতিযোগিতায় নিজস্ব শেষ খেলায় পিটার ইনগ্রাম ৫৪ বলে ৯৭ রান সংগ্রহ করেন। নিউ প্লাইমাউথে অকল্যান্ডের বিপক্ষে ঐ খেলায় জেমি হাউয়ের (১০২) সাথে উদ্বোধনী জুটিতে ২০১ রান তুলেন। তাদের সংগৃহীত ২০১ রানের উদ্বোধনী জুটি ঐ সময়ে টি২০ ক্রিকেটের ইতিহাসের সর্বোচ্চ ছিল।
প্রথম-শ্রেণীর ক্রিকেট
তার ব্যাটিংয়ের ধরন অনেকাংশেই বীরেন্দ্র শেওয়াগের অনুরূপ ছিল। খুব কমই পা নড়াচড়া করতেন। তার ব্যাটিংয়ের উত্তরণে বীরেন্দ্র শেওয়াগ যথেষ্ট সহযোগিতার হাত প্রসারিত করেছেন বলে তিনি জানান। ২০০১-০২ মৌসুম থেকে ২০১১ সাল পর্যন্ত পিটার ইনগ্রামের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী ব্যাটসম্যান পিটার ইনগ্রাম ঘরোয়া পর্যায়ের ক্রিকেটে প্রায় এক দশক সরব ছিলেন। পরিচ্ছন্ন ব্যাটিংয়ের অধিকারী হিসেবে খেলোয়াড়ী জীবনের শুরুতে ব্যাপক রান সংগ্রহ করেন। কয়েক বছর সেন্ট্রাল ডিস্ট্রিক্টসের পক্ষে খেলেন।
২০০৬-০৭ মৌসুমে স্বর্ণালী সময় অতিবাহিত করেন। ছয় শতাধিক রান সংগ্রহ করতে পেরেছিলেন তিনি। ২০০৮-০৯ মৌসুমে ৬৩.৮০ গড়ে ৯৬৩ রান তুলেন। এ সংগ্রহটিই তার এক মৌসুমে সর্বোচ্চ সংগ্রহ হিসেবে চিত্রিত হয়। পরের মৌসুমে প্লাঙ্কেট শীল্ডে ৭৫.৭১ গড়ে ৫৩০ রান তুলেন। একটি খেলায় সেন্ট্রাল ডিস্ট্রিক্টস ৪৪৫ রানের জয়ের লক্ষ্যমাত্রায় অগ্রসর হয়। প্রথম উইকেটে জেমি হাউয়ের সাথে বিস্ময়করভাবে ৪২৮ রান তুলেন। তিনি শেষ পর্যন্ত ২৪৫ রানে অপরাজিত ছিলেন।
মার্চ, ২০০৯ সালের শেষদিকে পিটার ইনগ্রাম ১৬৬ রানের ইনিংস খেলেন। এ পর্যায়ে জেমি হাউয়ের সাথে ১৫৯ ও জর্জ ওয়াকারের সাথে ১১৫ রানের জুটি গড়েন। এরফলে, ক্যান্টারবারির বিপক্ষে সেন্ট্রাল ডিস্ট্রিক্টসের জয়ে ভূমিকা পালন করেন। তার দল স্টেট চ্যাম্পিয়নশীপের চূড়ান্ত খেলায় অবতীর্ণ হয় ও অকল্যান্ডকে পরাজিত করে শিরোপা জয়ী হয়। এরপর তিনি ২৪৫ রানের অপরাজিত ইনিংস খেলেন। জেমি হাউয়ের সাথে ৪২৮ রানের জুটি গড়েন। এ সংগ্রহটি নিউজিল্যান্ডে প্রথম-শ্রেণীর ক্রিকেটের উদ্বোধনী জুটিতে নতুন রেকর্ডের সৃষ্টি করে। এরফলে, ওয়েলিংটনের বিপক্ষে অপ্রত্যাশিতভাবে জয়ী হয় তার দল।
ঘরোয়া ক্রিকেটে সুন্দর ক্রীড়াশৈলী প্রদর্শনের কারণে বাংলাদেশের বিপক্ষে সীমিত ওভারের খেলায় তাকে নিউজিল্যান্ড দলে রাখা হয়। এ পর্যায়ে তার বয়স ছিল ৩১।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট, আটটিমাত্র একদিনের আন্তর্জাতিক ও তিনটিমাত্র টি২০আইয়ে অংশগ্রহণ করেছেন পিটার ইনগ্রাম। সবগুলো টেস্টই বাংলাদেশের বিপক্ষে খেলেছিলেন তিনি। ১৫ ফেব্রুয়ারি, ২০১০ তারিখে হ্যামিল্টনে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এরপর, ১৯ মার্চ, ২০১০ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি।
নিউজিল্যান্ড এ দলের নিয়মিত সদস্য ছিলেন পিটার ইনগ্রাম। জানুয়ারি, ২০১০ সালে বাংলাদেশের বিপক্ষে ২০/২০ ও ওডিআই সিরিজ খেলার জন্যে ব্ল্যাক ক্যাপসদের সদস্যরূপে মনোনীত হন। তন্মধ্যে, অভিষেক ওডিআইয়ে ৬৯ রান সংগ্রহ করেন তিনি। পরবর্তীতে, এ সংগ্রহটিই আন্তর্জাতিক ক্রিকেটে তার সর্বোচ্চ সংগ্রহরূপে চিত্রিত হয়ে যায়। পরের মাসে টেস্ট দলে ঠাঁই হয় তার। দূর্বলতর ক্রীড়া প্রদর্শনকারী ড্যানিয়েল ফ্লিনের স্থলাভিষিক্ত হন তিনি। অস্ট্রেলিয়ার বিপক্ষে সিরিজ খেলার উদ্দেশ্যেও তাকে দলে রাখা হয়। তবে, তিনি কোন প্রভাব রাখতে পারেননি তিনি। দলে ফিরে আসা ও ঘরোয়া ক্রিকেটে দলীয় সঙ্গী ম্যাথু সিনক্লেয়ারকে তার স্থলাভিষিক্ত করা হয়।
জুলাই মাসে শ্রীলঙ্কা ও ভারতের বিপক্ষে ত্রি-দেশীয় সিরিজ খেলার জন্যে তাকে পুনরায় নিউজিল্যান্ড দলে খেলার সুযোগ দেয়া হয়। এ পর্যায়ে দলে জেসি রাইডারের কনুঁইয়ে আঘাতপ্রাপ্তি ও আরন রেডমন্ডের অনুপস্থিতি ছিল। এটিই তার শেষবারের মতো কোন আন্তর্জাতিক সিরিজে অংশগ্রহণ ছিল। এ সিরিজের পর তাকে দল থেকে বাদ দেয়া হয়।
অবসর
২০১১ সালে আন্তর্জাতিক ক্রিকেট থেকে তিনি অবসর গ্রহণ করেন। বিশ্বকাপের দলে তাকে রাখা হয়নি ও এরপর আর কোন আমন্ত্রণ না জানানোর কারণে তিনি এ সিদ্ধান্ত নেন। এ সময়ে নিউজিল্যান্ডের পক্ষে একদিনের আন্তর্জাতিকে তৃতীয় সর্বোচ্চ গড় রানের অধিকারী ছিলেন। ৯ মার্চ, ২০১২ তারিখে প্রথম-শ্রেণীর ক্রিকেট থেকে নিজের অবসর গ্রহণের কথা ঘোষণা করেন পিটার ইনগ্রাম। ক্রমাগত আঘাত ও স্বীয় পরিবারকে সঙ্গ দেয়ার উদ্দেশ্যেই তার এ অবসর গ্রহণ। তাসত্ত্বেও, তিনি হক কাপে তারানাকি দলের পক্ষে খেলছেন। নিয়মিতভাবে বোলিং কর্মে অগ্রসর হওয়াসহ মাঝারিসারিতে ব্যাটিংয়ে নামেন তিনি।
ব্যক্তিগত জীবনে বিবাহিত তিনি। তার দুই পুত্র রয়েছে। নিউ প্লাইমাউথের ফ্রান্সিস ডগলাস মেমোরিয়াল কলেজে টেকনোলজি বিষয়ে অধ্যয়ন করেছেন। বর্তমানে ওয়াইতারা হাই স্কুলে শিক্ষকতা পেশায় নিয়োজিত। ২০১৪ সালে ট্রাক্টর দূর্ঘটনায় পতিত হন। এক সপ্তাহ তিনি হাসপাতালে চিকিৎসা নিতে বাধ্য হন।
চিকশুলুব খাদ
thumb|300px|রাডার টপোগ্রাফিতে খাদের ১৮০ কিমি বলয় ধরা পড়েছে। খাদের চূড়াগুরো ঘিরে রয়েছে প্রচুর [[সিংকহোল যা এখানে একটি প্রাগৈতিহাসিক মহাসাগরীয় অববাহিকার অস্তিত্বের প্রস্তাব করে। (চিত্র: নাসা/জেপিএল-ক্যালটেক)]] চিকশুলুব খাদ (আ-ধ্ব-ব: [tʃikʃuˈlub]) ইউকাটান উপদ্বীপে মাটির নিচে চাপা পড়ে থাকা একটি প্রাচীন অভিঘাত খাদ। এর কেন্দ্র মেক্সিকোর ইউকাটান অঞ্চলের চিকশুলুবে অবস্থিত। প্রায় ১৮০ কিমি (১১০ মাইল) ব্যাসবিশিষ্ট এই জ্বালামুখটি পৃথিবীতে এ পর্যন্ত নিশ্চিতভাবে আবিষ্কৃত বৃহত্তম সংঘর্ষ কাঠামোগুলোর একটি। যে গ্রহাণু বা ধূমকেতুর আঘাতে এটি তৈরি হয়েছিল তার ব্যাস ছিল অন্তত ১০ কিমি (৬ মাইল)। জ্বালামুখটির নাম রাখা হয়েছে পার্শ্ববর্তী শহরের নামানুসারে। অবশ্য মায়ান ভাষায় এই শব্দের অর্থ "শয়তানের লেজ"।
উইন্ডহুক
উইন্ডহুক নামিবিয়ার রাজধানী ও বৃহত্তম শহর। শহরটি নামিবিয়ার মধ্যভাগে ও আটলান্টিক উপকূল থেকে প্রায় ২৮২ কিলোমিটার পূর্বে,  দেশটির অভ্যন্তরভাগের বিশাল কালাহারি মরুভূমি ও উপকূলীয় নামিব মরুভূমির মধ্যবর্তী খোমাস উচ্চভূমি নামক অঞ্চলে অবস্থিত। এটি অরেঞ্জ নদীর প্রায় ৬৫০ কিলোমিটার উত্তরে ও দক্ষিণ আফ্রিকার কেপ টাউন নগরীর প্রায় ১২২৫ কিলোমিটার উত্তরে অবস্থিত। খোমাস উচ্চভূমিটি কতগুলি পাহাড়ের একটি বলয় দ্বারা পরিবেষ্টিত একটি মালভূমি অঞ্চল, সমুদ্র সমতল থেকে যার উচ্চতা ১৭০০ মিটার। পাহাড়ি বলয়টি শহরটিকে এর পারিপার্শ্বিক অত্যধিক শুষ্ক বায়ুপ্রবাহ ও উষর মরু জলবায়ু থেকে সুরক্ষা প্রদান করে। ২০২০ সালে উইন্ডহুকে প্রায় ৪ লক্ষ ৩১ হাজার অধিবাসীর বাস ছিল।
উইন্ডহুকের অর্থনীতি নামিবিয়ার জন্য খুবই গুরুত্বপূর্ণ। এটি দেশটির প্রশাসন, বাণিজ্য, ব্যাংকিং, শিল্প ও পরিবহনের প্রধান কেন্দ্র। শহরটি  পারস্যের কারাকুল জাতের ভেড়ার চারণভূমি মধ্যস্থলে অবস্থিত। তাই গবাদি পশু ও ভেড়ার বিভিন্ন দ্রব্যের প্রক্রিয়াজাতকরণ এখানকার প্রধান শিল্প। শহরের কারখানাগুলিতে পশমি বস্ত্র, পোশাক, গবাদি পশুর চামড়া ও চামড়াজাত দ্রব্য ও প্রক্রিয়াজাত খাদ্য উৎপাদন করা হয়।
বর্তমানে যেখানে উইন্ডহুক অবস্থিত, সেই এলাকাটিতে সর্বপ্রথম আফ্রিকান খোইখোই (হটেনটট) ও হেরেরো নৃগোষ্ঠীর লোকেরা বসতি স্থাপন করেছিল। এই লোকালয়টিকে আদিতে আইগামস নামে ডাকা হত, যার অর্থ "উত্তপ্ত পানি"। এর কারণ অঞ্চলটিতে বেশ কিছু প্রাকৃতিক উষ্ণ প্রস্রবণ অবস্থিত, যেগুলি দিয়ে বাষ্পবহুল উত্তপ্ত পানি ভূগর্ভ থেকে নির্গত হয়। ১৯শ শতকে উইন্ডহুক এলাকাটি একটি খোইখোই গোত্রের নেতার অধীনে ছিল, যিনি আবার হেরেরো গোত্রদের কাছ থেকে এলাকাটি বিজয় করেছিলেন। ইউরোপীয়রা পরে লোকালয়টির নাম বদলে উইন্ডহুক রাখে। ওর্লাম গোত্রের ইয়োঙ্কার আফ্রিকানার  ১৮৪০ সালে এখানে একটি বসতি স্থাপন করেন ও এখানে একটি প্রস্তরনির্মিত গির্জা স্থাপন করেন। এর পরে এখানে বেশ কিছু সশস্ত্র সংঘাত ও যুদ্ধ সংঘটিত হয়, ফলে উইন্ডহুকের অবহেলিত ইউরোপীয় বসতিটির অবসান ঘটে। ১৯শ শতকের শেষভাগে ১৮৯০ সালে জার্মান সাম্রাজ্যের সেনারা মেজর কুর্ট ফন ফ্রান্সোয়ার নেতৃত্বে অঞ্চলটি নিয়ন্ত্রণে নিয়ে নেয় এবং উইন্ডহুককে পুনরায় জীবন দান করে। ১৮৯২ সালে এটি জার্মানির উপর নির্ভরশীল দক্ষিণ-পশ্চিম আফ্রিকা নামক উপনিবেশের রাজধানীতে পরিণত হয়। ১৯১৫ সালে দক্ষিণ আফ্রিকার সেনারা প্রথম বিশ্বযুদ্ধের সময় উইন্ডহুক ও তার পাশাপাশি নামিবিয়ার বাকী অংশও বিজয় করে নেয়। এরপর এটি সম্মিলিত জাতিপুঞ্জের দেয়া কর্তৃত্ববলে দক্ষিণ আফ্রিকার তত্ত্বাবধানে ছিল। তবে শহরের জার্মান অধিবাসীরা দেশত্যাগ না করে থেকে যায় এবং আজও শহরটিতে জার্মান সংস্কৃতির ছোঁয়া বিদ্যমান। ১৯৬৯ সালে জাতিসংঘ দক্ষিণ আফ্রিকার তত্ত্বাবধানের সমাপ্তি ঘোষণা করা সত্ত্বেও প্রায় সমগ্র ২০শ শতক ধরে নামিবিয়াকে তার অধীনস্থ অঞ্চল হিসেবে নিয়ন্ত্রণে রাখে। ১৯৯০ সালে নামিবিয়া একটি স্বাধীন রাষ্ট্রে পরিণত হলে আঞ্চলিক রাজধানী উইন্ডহুককে এর রাজধানী বানানো হয়।
শহরটি মহাসড়ক ও রেলপথের নামিবিয়ার অন্যান্য শহরের সাথে সংযুক্ত, যার মধ্যে ওয়াল্ভিস বে নামক সমুদ্র বন্দরটি উল্লেখ্য। এছাড়া নগরীটি দক্ষিণ আফ্রিকার সাথেও সড়ক ও রেলপথে সংযুক্ত, যা শহরটির বাণিজ্যের বিকাশে ভূমিকা রাখে। এখানে একটি আন্তর্জাতিক বিমানবন্দর আছে, যার মাধ্যমে নগরীটি বিমানপথে দক্ষিণ আফ্রিকার জোহানেসবার্গ ও কেপটাউন শহরের সাথে সংযুক্ত। এখানে ১৯৩৯ সালে প্রতিষ্ঠিত নামিবিয়ার জাতীয় নথি সংরক্ষণাগার ও ১৯০৭ সালে প্রতিষ্ঠিত নামিবিয়ার জাতীয় জাদুঘরটি অবস্থিত। জাদুঘরে নামিবিয়ার প্রাকৃতিক ইতিহাস প্রদর্শন করা হয়।
উইন্ডহুকে নামিবিয়ার সরকারী কার্যালয় ভবনসমূহ, বেশ কিছু হাসপাতাল, নাট্যশালা ও শিল্পকলা প্রদর্শনীঘর রয়েছে। এখানে নামিবিয়া বিশ্ববিদ্যালয় ও উচ্চতর কারিগরি শিক্ষা প্রতিষ্ঠান আছে। এছাড়া এখানে নামিবিয়ার বৈজ্ঞানিক সমাজের প্রধান কার্যালয়টি অবস্থিত।
আভা মজুমদার
আভা মজুমদার ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিযুগের নারী বিপ্লবী।
রাজনৈতিক জীবন
আভা মজুমদার ১৯৪২ কংগ্রেসের ভারত ছাড়ো আন্দোলনে যোগ দেন। এজন্য কারাদণ্ডে দণ্ডিত হন ।
শ্রী শ্রী রাধা কৃষ্ণ মন্দির, স্প্যানিশ ফোর্ক
শ্রী শ্রী রাধা কৃষ্ণ মন্দির মার্কিন যুক্তরাষ্ট্রের ইউটা রাজ্যের উটাহ কাউন্টিতে অবস্থিত। এই মন্দিরের হোলি উৎসব সবচেয়ে জনপ্রিয়।
ইতিহাস
চারু দাসের প্রচেষ্টায় ইসকন কর্তৃক ১৬ ফেব্রুয়ারি ১৯৯৮ সালে মন্দিরের নির্মাণ কাজ শুরু হয়।
এনিড ব্লাইটন
এনিড ম্যারি ব্লাইটন (Enid Mary Blyton) (১১ আগস্ট ১৮৯৭ - ২৮ নভেম্বর ১৯৬৮) একজন ইংরেজ শিশুসাহিত্যিক ছিলেন যার বইগুলি ১৯৩০-এর দশক থেকে সারা বিশ্বে সর্বাধিক বিক্রীত বইগুলির মধ্যে পড়ে ও ৬০ কোটিরও বেশি বিক্রী হয়েছে। তাঁর বইগুলি আজও বেশ জনপ্রিয় ও প্রায় ৯০টি ভাষায় অনূদিত হয়েছে। ১৯২২ সালে প্রকাশিত হয় ওনার প্রথম বই, ২৪ পাতার কবিতা সংকলন চাইল্ড হুইস্পার। উনি অনেক বিষয় নিয়ে রচনা করেছেন, যেমন শিক্ষা, প্রাকৃতিক ইতিহাস, কল্পনা সাহিত্য, রহস্য বা বাইবেলের বর্ণনা। নডি, ফেমাস ফাইভ, সিক্রেট সেভেন এবং অ্যাডভেঞ্চার সিরিজএর জন্য সবথেকে বেশি জনপ্রিয়তা পান।
রাঙ্গামাটিয়া ইউনিয়ন, ফুলবাড়িয়া
রাঙ্গামাটিয়া ইউনিয়ন বাংলাদেশের ময়মনসিংহ জেলার ফুলবাড়িয়া উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
মানি নো এনাফ
মানি নো এনাফ হল  ১৯৯৮ সালের একটি সিঙ্গাপুরীয় হাস্যরসাত্মক চলচ্চিত্র   যা আর্থিক সমস্যাযুক্ত তিন বন্ধুকে নিয়ে তৈরি, যারা একসাথে গাড়ি পলিশিংয়ের ব্যবসা শুরু করে। জে পি ট্যানের মূল গল্প এবং জ্যাক নিও রচিত, টাই টেক লক পরিচালিত এবং জেএসপি ফিল্মস প্রযোজিত এই চলচ্চিত্রে অভিনয় করেছেন নিও, মার্ক লি এবং হেনরি থিয়া। এটি ১৯৯৮ সালের ৭ মে প্রেক্ষাগৃহে মুক্তি পায়। মানি নো ইনাফ সমালোচকদের কাছ থেকে মিশ্র পর্যালোচনা পেয়েছিল, তবে ৫.৮ মিলিয়ন মার্কিন ডলারেরও বেশি আয় করেছিল  এবং ২০১২ সাল পর্যন্ত সর্বকালের সর্বোচ্চ উপার্জনকারী সিঙ্গাপুরের চলচ্চিত্র ছিল। এর সাফল্য সিঙ্গাপুরের চলচ্চিত্র শিল্পকে পুনরুজ্জীবিত করতে সহায়তা করেছে এবং ভবিষ্যতের সিঙ্গাপুরের স্থানীয় চলচ্চিত্রগুলির পথ প্রশস্ত করেছে ।
অশোকসুন্দরী
নামকরণ
পার্বতী নিজের একাকিত্ব দূর করতে চাইলে কামনাপূর্ণকারী কল্পতরু হতে অশোকসুন্দরীর সৃষ্টি হয়। তাঁর নামটিও পার্বতীর সৃষ্টির কারণ থেকে উৎসারিত হয়েছে। অশোক শব্দটি পার্বতীর "শোক" দূরীভবনের সঙ্গে যুক্ত এবং "সুন্দরী" শব্দের অর্থ "অপরূপা বালিকা"।
কিংবদন্তি
পদ্মপুরাণে অশোকসুন্দরীর জন্মবৃত্তান্ত উল্লিখিত হয়েছে। রাজা নহূষের উপাখ্যানের একটি ভাষ্য অনুযায়ী, একবার পার্বতী শিবকে অনুরোধ করেন তাঁকে পৃথিবীর সর্বাপেক্ষা সুন্দর উদ্যানটিতে নিয়ে যেতে। শিব তাঁকে নন্দনবনে নিয়ে আসেন। সেখানে পার্বতী সকল কামনাপূর্ণকারী কল্পতরু দেখতে পান। পার্বতীর দুই পুত্র কার্তিক ও গণেশ বয়ঃপ্রাপ্ত হয়ে কৈলাস ত্যাগ করার পর থেকে দুঃখে একাকী তাঁর দিন কাটছিল। নিজের একাকিত্ব দূর করার জন্য তিনি কল্পতরুর কাছে একটি কন্যা কামনা করলেন। তাঁর ইচ্ছা পূর্ণ হল। জন্ম হল অশোকসুন্দরীর। পার্বতী কথা দিলেন, নিজের পূর্বনিদিষ্ট ভাগ্যবলে অশোকসুন্দরী বিবাহ করবেন চন্দ্রবংশীয় রাজা নহূষকে এবং নহূষ দেবরাজ ইন্দ্রের সমতুল্য হবেন। একদিন অশোকসুন্দরী নন্দনবনে তাঁর সখীদের সঙ্গে বিহার করছেন, এমন সময় হুন্দ নামে এক রাক্ষস তাঁকে দেখতে পায় এবং তাঁর প্রেমে পড়ে যায়। সে গিয়ে অশোকসুন্দরীকে প্রেম নিবেদন করলে অশোকসুন্দরী তাঁকে প্রত্যাখ্যান করেন এবং বলেন যে, নহূষের সঙ্গে তাঁর বিবাহ আগেই নির্ধারিত হয়ে রয়েছে। হুন্দা এক নারীর স্বামীকে হত্যা করেছিল। সেই বিধবার ছদ্মবেশে অশোকসুন্দরীর কাছে উপস্থিত হয়ে তিনি তাকে তাঁর আশ্রমে নিয়ে যেতে বলে। ছদ্মবেশী দৈত্যের সঙ্গে চলতে গিয়ে দেবী উপনীত হন দৈত্যের প্রাসাদে। দৈত্যের বিশ্বাসঘাতকতা ধরা পড়ে যায়। অশোকসুন্দরী তাকে অভিশাপ দেন, রাজা নহূষের হাতে তার মৃত্যু ঘটবে। এরপর দেবী চলে যান তাঁর পিতামাতার বাসস্থান কৈলাসে। হুন্দ শিশু নহূষকে তাঁর প্রাসাদ থেকে অপহরণ করে। যদিও এক দাসী তাঁকে উদ্ধার করে ঋষি বশিষ্ঠের হস্তে অর্পণ করে। নহূষ বয়ঃপ্রাপ্ত হলে জানতে পারেন যে হুন্দকে হত্যা করা তাঁর উদ্দেশ্য হবে। এবার অশোকসুন্দরীকে অপহরণ করে হুন্দ তাঁকে বলে যে, সে নহূষকে বধ করেছে। কিন্তু এক কিন্নর যুগল তাঁকে প্রবোধ দিয়ে নহূষের কুশলসংবাদ জানান। তাঁরা ভবিষ্যদ্বাণী করেন, অশোকসুন্দরী যযাতি নামে এক শক্তিশালী পুত্র ও একশো সুন্দরী কন্যার জননী হবেন। নহূষের সঙ্গে হুন্দের প্রবল যুদ্ধ হয় এবং তাকে পরাজিত ও নিহত করে নহূষ অশোকসুন্দরীকে উদ্ধার করেন। দু’জনের বিবাহ সম্পন্ন হয়। পরবর্তীকালে কোনও এক সময়ে ইন্দ্রের অনুপস্থিতিতে নহূষ সাময়িকভাবে স্বর্গে রাজত্ব করেছিলেন।
প্রফেশনাল স্টাফ কংগ্রেস
প্রফেশনাল স্টাফ কংগ্রেস বা পিএসসি হল একটি শ্রমিক সংঘ যা সিটি ইউনিভার্সিটি অফ নিউ ইয়র্ক ক্যাম্পাসের ফ্যাকাল্টি ও পেশাদার কর্মীদের প্রতিনিধিত্ব করে। ২০১৮ সাল পর্যন্ত, পিএসসি ৩০,০০০ ফ্যাকাল্টি ও স্টাফ সদস্যদের প্রতিনিধিত্ব করেছে।
ইতিহাস
ইউনাইটেড ফেডারেশন অফ কলেজ টিচার্স ও এর প্রতিদ্বন্দ্বী সিটি ইউনিভার্সিটির লেজিসলেটিভ কনফারেন্সের একীভূতকরণ হিসাবে ১৯৭২ সালের ১৪ এপ্রিল ইসরাইল কুগলার এবং বেলে জেলার পিএসসি প্রতিষ্ঠা করেন।
পিএসসি গঠনের পর জেলার প্রেসিডেন্ট এবং কুগলার ডেপুটি প্রেসিডেন্ট হিসেবে দায়িত্ব পালন করেন। সিটি ইউনিভার্সিটি অফ নিউ ইয়র্ক তাদের অনুষদের প্রতিনিধিত্ব করার জন্য পিএসসির অধিকারকে চ্যালেঞ্জ করেছিল এবং পিএসসি-কে দ্বিতীয় নির্বাচনে যেতে বাধ্য করেছিল। ১৯৭২ সালের ৭ জুন এই দ্বিতীয় নির্বাচনে পিএসসি জয়লাভ করে। এক বছরের আলোচনা এবং হুমকি ধর্মঘটের পর, সিটি ইউনিভার্সিটি অফ নিউ ইয়র্ক তিন বছরের একটি সম্মিলিত দর কষাকষি চুক্তিতে সম্মত হয়।
অধিভুক্তি
এটি আমেরিকান ফেডারেশন অফ টিচার্স (স্থানীয় নং ২৩৩৪) এবং কেন্দ্রীয় শ্রম কাউন্সিল কর্তৃক অনুমোদিত। এছাড়াও সংস্থাটি আমেরিকান অ্যাসোসিয়েশন অফ ইউনিভার্সিটি প্রফেসরস এবং নিউ ইয়র্ক স্টেট ইউনাইটেড টিচার্সের সদস্য।
এইচটিসি
thumb|The HTC headquarters in Taoyuan. এইচটিসি কর্পোরেশন বা হাই টেক কম্পিউটার কর্পোরেশন (HTC Corporation;) তাইওয়ানের একটি প্রযুক্তি পণ্য নির্মাতা প্রতিষ্ঠান। প্রতিষ্ঠানটি স্মার্টফোন ও ট্যাবলেট পিসি প্রস্তুত করে থাকে। প্রতিষ্ঠানটি উইন্ডোজ ও অ্যান্ড্রয়েড অপারেটিং সিস্টেমে চলার উপযোগী হ্যান্ডসেট প্রস্তুত করে থাকে।
ইতিহাস
এইচটিসি ১৯৯৭ সালে প্রতিষ্ঠিত হয়। প্রতিষ্ঠানটি শুরুর দিকে নোটবুক কম্পিউটার প্রস্তুত করতো। উইন্ডোজ অপারেটিং সিস্টেমে চলা প্রথম ফোনটি এইচটিসি প্রস্তুত করে, ২০০২ সালে।
মুহিদ্দিন আকুজ
মুহিদ্দিন আকুজ (মুহিদ্দিন পাশা নামেও পরিচিত) (১৮৭০; কনস্টান্টিনোপল - ১৩ অক্টোবর ১৯৪০; আঙ্কারা) ছিলেন একজন সামরিক অফিসার ও কূটনৈতিক। তিনি উসমানীয় সেনাবাহিনী ও তুর্কি সেনাবাহিনীতে দায়িত্ব পালন করেছেন।
জাইদ আল বাওয়ারদি
জাইদ মজিদ আল বাওয়ারদি (زيد البواردي‎, Zaid Al-Bawardi; জন্ম: ২৬ জানুয়ারি ১৯৯৭; জাইদ আল বাওয়ারদি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল শাবাব এবং সৌদি আরব অনূর্ধ্ব-২৩ দলের হয়ে গোলরক্ষক হিসেবে খেলেন।
২০১৮ সালে, জাইদ সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। দলগতভাবে, জাইদ এপর্যন্ত ২টি শিরোপা জয়লাভ করেছেন, যার উভয়ই আল নাসরের হয়ে জয়লাভ করেছেন।
প্রারম্ভিক জীবন
জাইদ মজিদ আল বাওয়ারদি ১৯৯৭ সালের ২৬শে জানুয়ারি তারিখে সৌদি আরবের রিয়াদে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
জাইদ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।
কমলা পাখুই
কমলা পাখুই (বৈজ্ঞানিক নাম: Burara jaina(Moore)) এক প্রজাতির মাঝারী আকারের গাঢ় বাদামী লাল ওয়াইনের সাথে কমলা বর্নের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য।
আকার
প্রসারিত অবস্থায় কমলা পাখুই এর ডানার আকার ৬০-৭০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত কমলা পাখুই এর উপপ্রজাতি হল-
বিস্তার
এটি ভারত, মিয়ানমার, থাইল্যান্ড এবং ভিয়েতনামে দেখা যায়। এই প্রজাতি ভারত এর উত্তরাখন্ড থেকে অরুণাচল প্রদেশ, পশ্চিমবঙ্গ, নেপাল, ভূটান এবং মায়ানমার এর বিভিন্ন অঞ্চলে দেখা যায়।
শম্ভুপুর ইউনিয়ন
শম্ভুপুর বাংলাদেশের ভোলা জেলার অন্তর্গত তজুমদ্দিন উপজেলার একটি ইউনিয়ন।
আয়তন
শম্ভুপুর ইউনিয়নের আয়তন ৮,৮৬৮ একর।
প্রশাসনিক কাঠামো
শম্ভুপুর ইউনিয়ন তজুমদ্দিন উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম তজুমদ্দিন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী শম্ভুপুর ইউনিয়নের মোট জনসংখ্যা ৩৪,৭৮০ জন। এর মধ্যে পুরুষ ১৭,৪৪১ জন এবং মহিলা ১৭,৩৩৯ জন। মোট পরিবার ৮,৩১০টি।
শিক্ষা
২০১১ সালের আদমশুমারি অনুযায়ী শম্ভুপুর ইউনিয়নের সাক্ষরতার হার ৪৪.৬%।
নেইকেজাকুও কেনগুরেস
ক্যাপ্টেন নেইকেজাকুও কেনগুরেস, এমভিসি (১৫ জুলাই ১৯৭৪ - ২৮ জুন ১৯৯৯) ছিলেন ভারতীয় সেনার ২ রাজপুতানা রাইফেলসের একজন ভারতীয় সেনা কর্মকর্তা। তিনি ১৯৯৯ সালে কার্গিল যুদ্ধের সময় যুদ্ধে অনুকরণীয় বীরত্বের জন্য মরণোত্তরভাবে ভারতের দ্বিতীয় সর্বোচ্চ বীরত্বের পুরস্কার প্রাপ্ত মহাবীর চক্র দ্বারা ভূষিত হয়েছিলেন।
প্রাথমিক জীবন
কেনগ্রুসের জন্ম ভারতের নাগাল্যান্ডের কোহিমা জেলার নেরহেমা গ্রামে। তার পিতা ছিলেন নিসিয়েলি কেনগুরাস। তাঁর দুই ভাই ছিলেন এনজিউ কেনগুরাস এবং অ্যাটুলি কেনগুরাস। তিনি জালুকির সেন্ট জেভিয়ার্স বিদ্যালয় থেকে অধ্যায়ন করেন এবং কোহিমা বিজ্ঞান কলেজ থেকে স্নাতক হন ।
১৯৯৪ থেকে ১৯৯৭ সাল পর্যন্ত তিনি কোহিমার সরকারি উচ্চ বিদ্যালয়ে শিক্ষক ছিলেন।
সামরিক জীবন
কেনগুরাসকে ১৯৯৮ সালের ১২ ই ডিসেম্বর ভারতীয় সেনাবাহিনীর আর্মি সার্ভিস কর্পসে কমিশন দেওয়া হয় এবং ২ য় রাজপুতানা রাইফেলস ব্যাটালিয়নে পোস্ট করা হয়।
তাঁর পরিবার এবং বন্ধুরা তাঁকে নীবু নামে ডাকত। ব্যাটালিয়নের কিছু সৈনিক তাঁকে নিম্বু সাহেব (লেবু স্যার) বলতেন। তাঁর স্মরণে ফেজা গ্রামে একটি স্মৃতিসৌধ নির্মিত হয়েছিল। বেঙ্গালুরুতে আর্মি সার্ভিস কর্পস তাঁর সম্মানের একটি প্রবেশদ্বার নির্মাণ করেছে।
কীস্ট্রোক লগিং
একজন ব্যক্তি তার কীবোর্ডে যে সমস্ত কী (Key) চাপছে, তার অজান্তেই সেগুলোকে রেকর্ড (Logging) করাকে কীস্ট্রোক লগিং বলে। পরে এই রেকর্ডকৃত তথ্যগুলো সেই ব্যক্তি দেখতে পারে যিনি লগিং প্রোগ্রামটি চালিয়েছিলেন। কীস্ট্রোক লগিং কে অনেক সময় কী লগিং বা কীবোর্ড ক্যাপচারিং (Keyboard Capturing) ও বলে। লগিং প্রোগ্রামকে কী-লগার বলে। এটি হার্ডওয়ার বা সফটওয়ার ভিত্তিক হতে পারে।
যদিও কী-লগার তৈরির উদ্দেশ্য ভালো কাজের জন্য। যেমন কোন একজন কর্মচারী তার কম্পিউটারে বসে কি কি কাজ করছে (অফিস) কর্তৃপক্ষ তা পর্যবেক্ষণ করার জন্য ব্যবহার করেন। কিন্তু মানুষ এটাকে পাসওয়ার্ড ও অন্যান্য গোপন তথ্য চুরির মত অসৎ উদ্দেশ্যে ব্যবহার করে।
মানুষ ও কম্পিউটারের মিথস্ক্রিয়া পর্যবেক্ষণের জন্যও কী-লগিং ব্যবহার করা হয়। হার্ডওয়ার বা সফটওয়ার ভিত্তিক বিভিন্ন ধরনের কী-লগিং প্রক্রিয়া আছে।  কণ্ঠস্বর/শব্দকে  চিহ্নিত করার জন্য  কী-লগার ব্যবহারের চেষ্টা চলছে
সফটওয়্যার ভিত্তিক কী-লগার
330px|থাম্ব|ডান|সফটওয়্যার ভিত্তিক কী-লগারের একটি লগ ফাইল (Log File). সফটওয়্যার ভিত্তিক কী-লগার নির্দিষ্ট কোন কম্পিটারের প্রোগ্রামে  কাজ করে। তথ্য প্রযুক্তি প্রতিষ্ঠানগুলো  তাদের কম্পিউটার ও নেটওয়ার্কে সমস্যা শনাক্ত করতে ব্যবহার করে। পিতামাতা তাদের বাচ্চাদের কম্পিটার ব্যবহার  ও অফিস কর্তৃপক্ষ তাদের কর্মকর্তাদের  কাজ পর্যবেক্ষণ করার জন্য কী-লগার ব্যবহার করে থাকেন। এটা যদিও তাদের (বাচ্চা বা কর্মকর্তা) অজান্তে করা হয়, তারপরও এটি অবৈধ নয়।  এমনকি মাইক্রোসফট ও প্রকাশ্যে স্বীকার করেছে যে তারা উইন্ডোজ ১০ এ একটি কী-লগার প্রোগ্রাম পূর্বেই ইন্সটল করেছে যাতে লেখালেখির সুবিধার উন্নয়ন করা যায়।  কিন্তু দুষ্ট লোকেরা সাধারণ কম্পিউটারে কী-লগার ব্যবহার করে যাতে তারা পাসওয়ার্ড ও ক্রেডিট কার্ডের তথ্য চুরি করতে পারে। কী-লগার গুলোকে সাধারণত এইচটিটিপিএস (HTTPS) এনক্রিপশন (Encryption) দিয়ে নিবৃত্ত করা যায় না, কেননা  এইচটিটিপিএস শুধু দুটি কম্পিটারের মাঝে তথ্য আদান-প্রদানের মাঝে নিরাপত্তা দেয়। তাই বলা যায় যে ব্যবহারকারীর কম্পিউটারই কী-লগার আক্রমণের প্রাথমিক লক্ষ।
প্রযুক্তি বা প্রায়োগিক দিক থেকে কী-লগার বিভিন্ন ধরনের হতে পারে।
লিখন পদ্ধতির গবেষণায় কীস্ট্রোক লগিং
লিখন পদ্ধতির গবেষণায় কীস্ট্রোক লগিং এর ব্যবহার এখন একটি পরিচিত বিষয়। অনলাইন থেকে লিখিত তথ্য ধারণ করার জন্য এখন অনেক ধরনের প্রোগ্রাম/সফটওয়্যার পাওয়া যায়। যেমন ইনপুটলগ, স্ক্রিপ্টলগ, ট্রান্সলগ ইত্যাদি।
লেখা সম্পর্কিত বিভিন্ন গবেষোণায় কী-স্ট্রোক লগিং এখন একটি বৈধ সরাঞ্জাম হিসাবে ব্যবহার হয়। লেখা শেখার বোধদয় সহ নিচের বিষয়গুলোতে ব্যবহার হয়-
কী-স্ট্রোক লগিং বিশেষকরে লেখার গবেষণার কাজে ব্যবহার করা হয়। দ্বিতীয় ভাষা শেখার জন্য, প্রোগ্রামিং দক্ষতা বাড়াতে ও টাইপিং দ্রুত করতেও এর ব্যবহার হয়।
অন্যান্য বৈশিষ্ট
শুধু কীবোর্ডের উপর নির্ভর না করে ও কী-লগারের কার্যকারিতা রাড়ানো যায়। সেক্ষেত্রে নিম্নোক্ত বিষয়গুলো অন্তর্ভূক্ত হতে পারে -
হার্ডওয়্যার ভিত্তিক কী-লগার
হার্ডওয়্যার ভিত্তিক কী-লগারগুলো যেহেতু কম্পিউটারের হার্ডওয়্যারের উপর ভিত্তি করে তৈরী, তাই সফটওয়্যার ইন্সটল করার কোন ব্যপার নেই।
330px|থাম্ব|ডান|হার্ডওয়্যার ভিত্তিক কী-লগার। থাম্ব|একটি সংযুক্ত হার্ডওয়্যার ভিত্তিক কী-লগার।
ইতিহাস
১৭ নভেম্বর, ১৯৮৩ সালে কী-লগার নিয়ে পেরি কিভোলভিট্‌জ, ইউজনেট নিউজ গ্রুপে প্রথম লেখানে। তার ঐ লেখা ইউনিক্স সিস্টেমের     না ঢোকার জন্য উৎসাহ দেওয়া হয়েছিল। কেননা ইউনিক্সের কার্নেল যেসমস্ত  ক্যারেক্টারের তালিকা দিয়ে তৈরী, ইউজার মোডে সেগুলোর অবস্থান নির্ণয়ের মাধ্যমেই ব্যবহার হয়।
১৯৭০ এর দশকে গুপ্তচরেরা মস্কো ও সেইন্ট পিটার্সবার্গের ইউএস রাষ্ট্রদূতের বাসভবন ও কনস্যুলেট ভবনে কী-স্ট্রোক লগার বসিয়েছিলেন। তারা স্লেকট্রিক দ্বিতীয় ও স্লেকট্রিক তৃতীয় টাইপরাইটারে এই বাগ বসিয়েছিলেন।
সোভিয়েত এমবাসি শ্রেণিকৃত তথ্যের জন্য ইলেক্ট্রিক কীবোর্ড ব্যবহার না করে টাইপ রাইটার ব্যবহার করে, কেননা সেটাই উপর্যুক্ত বাগ থেকে নিরাপদ। ২০১৩ সালের মত রাশিয়া এখনো টাইপ রাইটার ব্যবহার করে।
ক্র্যাকিং
কী-লগিং এর জন্য অ্যাপ্লিকেশন সফটওয়্যার তৈরি করা অন্যান্য ক্ষতিকর প্রোগ্রাম তৈরির করা ও ট্রোজান হর্স বা কোন ভাইরাসের অংশ হিসাবে ছড়িয়ে দেওয়া খুব সহজ কাজ । কিন্তু যে কাজটি সহজ নয় তাহলো গোপনে কী-লগারটি কাঙ্ক্ষিত কম্পিউটারে ইনস্টল করা ও ধরা না পরে সেখানে থেকে তথ্য নিয়ে আসা। কোন ট্রোজান যখন সংগৃহীত তথ্যগুলো নির্দিষ্ট কোন আইপি এড্রেস বা মেইলে পাঠিয়ে দিতে চেষ্টা করে তখন তা ধরাপরার সম্ভাবনা থাকে।
ট্রোজান
গবেষকগণ এ সমস্যার সমাধান কল্পে কয়েকটি কৌশল দেখিয়েছেন। যে সকল কীস্ট্রোক লগিং ট্রোজান ভাইরাস বা ওয়ার্ম ব্যবহার করে ইনিস্টল করা হয়, সেগুলো  পাসওয়ার্ড চুরি করতে উদ্যত হলে তা প্রতিরোধ করবে। যদি কোন আক্রমণকারী ভাইরাস বা ওয়ার্ম সহ ধরা পরে তখন সে নিজেকে ভিক্টিম হিসাবে দাবি করতে পারে। ক্রিপ্টোট্রোজান চুরিকরা পাসওয়ার্ড কে পাবলিক কী ব্যবহার করে অপ্রতিসমভাবে সাইফার টেক্সটে রূপান্তর করতে তা প্রকাশ করতে পারে। সাইফার টেক্সটি স্টেগ্যানোগ্রাফিক ভাবে এনকোড করার কথা উল্লেখ করে তারা ইউজনেট এর মত পাবলিক বুলেটিন বোর্ডে প্রকাশ করে।
প্রতিরোধ ব্যবস্থা
কার্যকর প্রতিরোধ ব্যবস্থা পরিবর্তনশীল, কেননা কীলগার গুলো তথ্য পেতে বিভিন্ন ধরনের কৌশল অবলম্বন করে, আর আলাদা আলাদা কৌশলকে প্রতিরোধ করতে আলাদা আলাদা ব্যবস্থা নিতে হয়। যেমন ধরুন, উইন্ডোজ ১০ ক্ষেত্রে শুধু মাত্র কয়েকটি সেটিংস পরিবর্তন করাই যথেষ্ট নয়। উদাহরণ স্বরূপ, আপনি অন-স্ক্রিন-কীবোর্ড ব্যবহার করে, হার্ডওয়্যার ভিত্তিক কী-লগার প্রতিরোধ করতে পারেন, বা স্ক্রিন লগারগুলোকেও কিছু পরিমাণে প্রতিরোধ করা যেতে পারে, যদিও তা সম্পূর্ণ নয়। কিছু এ্যন্টি স্পাই ওয়্যার ব্যবহার করে হুক ভিত্তিক কী-লগারের প্রতিরোধ করা গেলেও কার্নেল ভিত্তিক কী-লগারগুলোকে প্রতিরোধ করা যায় না। আবার অনেক সময় কী-লগার প্রস্তুতকারীরা নিজেদের কী-লগারগুলোকে আপডেট করে ফেলে যখন তারা বুঝতে পারে যে তাদের কী-লগার আর কাজ করছে না।
এ্যান্টি কী-লগার
এ্যন্টি কী-লগার এমন এক ধরনের সফটওয়্যার যা কম্পিউটারে কী-লগার প্রতিরোধের জন্য ব্যবহার করা হয়। এ্যন্টি কী-লগার গুলো সাধারণত কম্পিউটারের প্রত্যেকটি ফাইলকে চেক করে, যদি এমন কোন ফাইল পায়, যেটা কী-লগারের ডাটাবেজ বলে মনে হয়, তাহলে সে ঐ কম্পিটারে লুকানো কী-লগারের উপস্থিতি খুঁজতে শুরু করে। প্রচলিত এ্যন্টি ভাইরাস সফটওয়্যার থেকে এ্যন্টি কী-লগারগুলো এ ক্ষেত্রে ভালো কাজ করে কেননা এগুলোকে বিশেষভাবে কী-লগার প্রতিরোধের জন্যই তৈরি করা হয়। কিছু কিছু ক্ষেত্রে দেখা যায় যে এ্যন্টি ভাইরাস সফটওয়্যার গুলো কী-লগারগুলোকে বৈধ সফটওয়্যার হিসাবে গণ্য করে।
লাইভ সিডি/ইউএসবি
কোন লাইভ সিডি বা রাইট প্রোটেক্টেড কোন লাইভ ইউসবি ব্যবহার করে রিবুট করা এক ধরনের কী-লগার সফটওয়্যারের বিরুদ্ধে প্রতিরোধমূলক ব্যবস্থা হতে পার। যদি সিডিটিতে আগে থেকে ম্যালওয়্যার না থাকে বা সিডিতে থাকা অপারেটিং সিস্টেম ও যদি নিরাপদ হয় তাহলে এটি চালু হলে আর সংক্রমিত হওয়ার ভয় থাকে না। এভাবে ভিন্ন অপারেটিং সিস্টেম বুট করলে হার্ডওয়্যার ও বায়স ভিত্তিক কী-লগার থেকে মুক্ত থাকা যায়।
এ্যান্টি-স্পাইওয়্যার/ এ্যান্টি-ভাইরাস প্রোগ্রাম
অনেক এ্যন্টি স্পাই ওয়্যার অ্যাপ্লিকেশন আছে যেগুলো সফটওয়্যার ভিত্তিক কী-লগারগুলোকে পৃথক, নিষ্ক্রিয় অথবা মুক্ত করতে পারে। যা হোক কীছু কী-লগিং প্রোগ্রাম আছে অনেক ক্ষেত্রে যেগুলোকে বৈধ সফটওয়্যার বলে মনে হয়, ফলত এ্যন্টি স্পাই ওয়্যার সেগুলোকে  স্পাইওয়্যার বা ভাইরাস হিসাবে চিহ্নিত করতে পারে না। প্রচলিত এ্যন্টি স্পাইওয়্যার গুলো,  যে সকল কী-লগার নির্বাহযোগ্য কোড, হিউরিস্টিক্‌স নমুনায় তৈরী হয় অথবা    এপিআই বা হুক ব্যবহার করে তাদেরকে শনাক্ত করতে পারে।
যাহোক, এ্যন্টি স্পাইওয়্যার অ্যাপ্লিকেশনগুলো তৈরীর কৌশল কী-লগার প্রতিরোধে বিশেষ ভূমিকা রাখে। এটি একটি সাধারণ কথা যে উচ্চ ক্ষমতার এ্যন্টি স্পাইওয়্যার নিম্ন ক্ষমতার কী-লগারকে প্রতিরোধ করতে সক্ষম। উদাহরণ স্বরূপ, হুক ভিত্তিক এ্যন্টি স্পাইওয়্যার কার্নেল ভিত্তিক কী-লগারকে ঠেকাতে পারবে না। কেননা সেক্ষেত্রে কী-লগার গুলোই এ্যন্টি স্পাইওয়্যারের আগে কীস্ট্রোকের তথ্য পায়। তবে এগুলো দিয়ে হুক ও এপিআই ভিত্তিক কী-লগারকে দমন করা যায়।
নেটওয়ার্ক মনিটর
যখন কোন অ্যাপ্লিকেশন নেওটয়ার্কে সংযোগ স্থাপনের চেষ্টা করে, নেটওয়ার্ক মনিটর যা বিপরীত ফায়ার ওয়াল নামে ও পরিচিত, ব্যবহারকারীকে সতর্ক করে দিতে ব্যবহার হয়। যা কোন কী-লগারকে ব্যবহারকারীর টাইপ করা তথ্যকে ফোনিং হোম করা থেকে রক্ষা করার  একটা সুযোগ দেয়।
অটোম্যাটিক ফর্ম ফিলার প্রোগ্রাম
স্বয়ংক্রিয় ফর্ম পূরণকারী প্রোগ্রাম ব্যবহারে কীবোর্ডে টাইপ করার প্রয়োজন হয় না, ফলে কী-লগারও টাইপ করা তথ্য হাতিয়ে নিতে পারে না। ফর্ম ফিলারগুলো সাধারণত ওয়েব ব্রাউজারের জন্য তৈরি করা হয়, বিশেষ করে চেক আউট পেজ ও লগইন পেজে ব্যবহৃত হয়। একবার ব্যবহারকারীর অ্যাকাউন্টের তথ্য, ক্রেডিট কার্ডের তথ্য যুক্ত করলে, ফর্ম ফিলার সেগুলো কে পরবর্তীতে যথাস্থানে ব্যবহার করে, কীবোর্ড বা ক্লিপবোর্ড ব্যবহার না করেই। ফলে ব্যক্তিগত তথ্য অন্যকেউ রেকর্ড করছে সে সম্ভাবনা কমে যায়। তারপর ও ঐ মেশিনে যাদের হার্ডওয়্যারে এক্সেস আছে তারা কোন না কোন উপায়ে সফটওয়্যার ইনস্টল করতে পারে, যা কম্পিটারের অন্য স্থান হতে বা পূরণকৃত তথ্য নেটওয়ার্কে স্থানান্তরের সময় হাতিয়ে নিতে পারে। ট্রান্সপোর্ট লেয়ার সিকিউরিটি, নেটওয়ার্ক স্নিফার ও প্রক্সি টুল কে তথ্য স্থানান্তরের সময় বাগড়া দিয়ে তথ্য নিতে বাঁধা দেয়।
একবারের পাসওয়ার্ড (ওটিপি)
ওয়ান-টাইম পাসয়ার্ড ব্যবহার করলে কী-লগার থেকে মুক্ত থাকা যায়, কেননা এগুলো একবার ব্যবহারের পর কার্যকারিতা হারায়। যারা পাবলিক কমিম্পিটার ব্যবহার করে তাদের জন্য এটি একটি ভালো সমাধান হতে পারে। কিন্তু তারপরও এ ধরনের কম্পিউটারে যাদের দূরবর্তী নিয়ন্ত্রণ আছে, তারা ঘাপটি মেরে বসে থাকে যে, যখনই কেউ তার নিজের তথ্যাদি ব্যবহার করে ঐ কম্পিউটার ব্যবহার করবে, সে তথ্যগুলো চলে যাবে দূরনিয়ন্ত্রণকারীর কাছে, আর সেসব তথ্য ব্যবহার করে, ব্যবহারকারীর সেশন সক্রিয় থাকতে থাকতে সে অনাকাঙ্ক্ষিত কাজ করতে পারে।
সেকিউরিটি টোকেন
সফল কী-লগিং অ্যাটাকের সম্মুখে রিপ্লে অ্যাটাক এর বিরুদ্ধে স্মার্টকার্ড বা অন্যকোন সিকিউরিটি টোকেন ব্যবহার করা নিরাপত্তার ক্ষেত্রে সুবিধাজনক। কেননা তা একদিকে হার্ডওয়্যার লেভেলের নিরাপত্তা দেয় ও অন্যদিকে পাসওয়ার্ডের সাথে মিল করে নেয়। কোন কম্পিউটারের  শুধু কীস্ট্রোক, মাউসের ক্লিক, ডিসপ্লে, ক্লিপবোর্ড ইত্যাদির তথ্য পেলেই কেউ অ্যাটাক করে ঐ কম্পিউটারের সব তথ্য নাও পেতে পারে । কিছু সিকিউরিটি টোকেন আছে যেগুলো হার্ডওয়্যার ভিত্তিক ওয়ান টাইম পাসওয়ার্ড হিসাবে কাজ করে, আবার কিছু আছে যেগুলো ক্রিপ্টোগ্রাফিক চ্যালেঞ্জ-রেসপন্স অথেনটিকেশন এর মাধ্যমে কাজ করে, এ উভয় পদ্ধতি এমন ভাবে কাজ করে যা ধারনগত ভাবে ওয়ান টাইম পাসওয়ার্ডের মত। স্মার্টকার্ড রিডার এবং পাসওয়ার্ড প্রবেশের  জন্য কীপ্যাড  গুলো তথাকথিত সাপ্লাই চেইন অ্যাটাক মাধ্যমে আক্রমণের শিকার হতে পারে, কেননা উৎপাদনের সময়েই এগুলো পরিবর্তন করে দেওয়া হয়, পরিবর্তিত কীপ্যাড বা কার্ড রিডার সেসকল তথ্য রেকর্ড করে।
অন স্ক্রিন কীবোর্ড
অধিকাংশ অন-স্ক্রিন কীবোর্ড (যেমনটা উইন্ডোজ এক্সপি এর অন-স্ক্রিন কীবোর্ড) সাধারণ কীবোর্ডের মত কীবোর্ড ইভেন্টগুলোকে বাহিরের কোন প্রোগ্রামের নিকট প্রেরণ করে টেক্সট লেখার জন্য। এভাবে এক প্রোগাম থেকে অপর প্রোগামে ক্যারেক্টার স্থানান্তর করতে ও সফটওয়্যার কী-লগারগুলো  সেগুলোকে ও রেকর্ড করতে পারে। তারউপর কী-লগার সফটওয়্যার গুলো পর্যায়ক্রমে স্ক্রিন শট নিতে পারে বা যখনই কোন মাউস ক্লিক পরবে তখই স্ক্রিনশট নিবে। ফলত নিরাপত্তা প্রদানে গুরুত্বপূর্ণ একটি পদক্ষেপ অন-স্ক্রিন কীবোর্ড- যা সকল কী-লগার থেকে নিরাপদ না।
কীস্ট্রক প্রতিবন্ধক সফটওয়্যার
কী-লগারের কাজে বিঘ্ন ঘটানোর মত সফটওয়্যার ও আছে। এ সফটওয়্যারগুলো দৈবচয়নে কীস্ট্রোক করে কী-লগারের কাজে বাধা সৃষ্টি করে অর্থাৎ প্রয়োজনীয় কী সিকোয়েন্সের মাঝে অতিরিক্ত তথ্য ঢুকায়। যাতে আক্রমণকারী ভুল তথ্য পায়। এ পদ্ধতি ক্রিপ্টানালাইসিসে কতখানি নিরাপত্তা প্রদানে সক্ষম তা স্পষ্ট নয়।
স্পিচ রিকগনিশন
কী-লগারের বিরুদ্ধে অন-স্ক্রিন কীবোর্ডের মত স্পিচ-টু-টেক্সট কনভার্সন সফটওয়্যার ব্যবহার করা হয়, কেননা এ ক্ষেত্রে কোন বোর্ড বা মাউসের দরকার হয় না। এক্ষেত্রে সব থেকে স্পর্শকাতর বিষয়টি হল যে তথ্যকে টেক্সটে রূপান্তরের পর তা কীভাবে কাঙ্ক্ষিত জায়গায় পৌঁছানো হচ্ছে।
হ্যান্ড রাইটিং রিকগনিশন ও মাউসের গতিবিধি
অনেক পিডিএ ও সাম্প্রতিক কালের ট্যাবলেট পিসি তাদের টাচস্ক্রিনে পেন বা স্টাইলাসের গতিবিধি পর্যবেক্ষণ করে তা কমিউটারের বোধগম্য লেখায় রূপান্তর করতে পারে। মাউস গেসচার প্রোগ্রামগুলোও একই কৌশল অবলম্বন করে, শুধু স্টাইলাসের পরিবর্তে মাউসের গতিবিধি লক্ষ্য করে। মাউস গেসচার প্রোগামগুলো মাউসের চলনের উপর ভিত্তি করে তা বোধগম্য কার্যে যেমন টেক্সটে রূপান্তর করে। একই ভাবে গ্রাফিক ট্যাবলেট ও লাইট পেন কে এ ধরনের ইনপুট দেওয়ার কাজে ব্যবহার করা হয়। যাহোক মানুষ এসব খুব কমই ব্যবহার করে।
স্পিচ-টু-টেক্সট কনভার্সনের মত এখানেও একই ধরনের সমস্যা বিদ্যমান।
ম্যাক্রো এক্সপ্যান্ডার/রেকর্ডার
অনেক প্রোগাম আছে যেগুলোদিয়ে আপাত অর্থহীন টেক্সটকে অর্থপূর্ণ টেক্সটে রূপান্তর করা যায় এবং অধিকাংশ সময়ে তা প্রসঙ্গকে সংবেদনশীল রেখে। যেমন ব্রাউজারের কোন উইন্ডো যখন ফোকাসে আসে তখন  "bn.wikipedia.org" কেই সেভাবে রূপান্তর করা যেতে পারে। এ ক্ষেত্রে সব থেকে বড় যে সমস্যা হলো, কীস্ট্রোকগুলো সরাসরি কাঙ্ক্ষিত প্রোগ্রামের কাছে চলে যায়। তবে একটি পরিবর্তনশীল কৌশল দিয়ে সে সমস্যাকে কাটিয়ে ওঠা যায়। যেমন কাঙ্ক্ষিত প্রোগামের অসংবেদশীল অংশে মাইসের ক্লিক দিয়ে বা কীবোর্ড থেকে ভুল কীস্ট্রোক দিয়ে এবং তারপরপরই সংবেদনশীল জায়গায় (যেমন পাসওয়ার্ড ফিল্ড) ক্লিক করা, এ প্রক্রিয়া বার বার করা।
ডিসেপ্টিং টাইপিং
লগইন পেজে কিছু সময় লগইন তথ্য টাইপ করে আবার একই উইন্ডোতে অন্য কোথাও অন্য কিছু টাইপ করলে কী-লগারগুলো প্রয়োজনের তুলনায় অতিরিক্ত তথ্য রেকর্ড করবে, যদিও আক্রমণকারী তা ফিল্টার করতে পারে। একইভাবে ব্যবহারকারী মাউস দিয়ে ভিন্ন ভিন্ন স্থানে ক্লিক করে একটু একটু করে টাইপ করে, তাহলেও কী-লগারগুলো সঠিক বিন্যাসের তথ্য পায় না, যেমন কেউ যদি তার পাসওয়ার্ডের শেষ ক্যারেক্টারটি প্রথমে টাইপ করে তার পর মাউস ক্লিক করে করে পরের ক্যারেক্টার গুলো টাইপ করে। বর্তমানে অনেকেই  মুছে ফেলতে, সরিয়ে নিতে, বা কপি-পেস্ট করতে কী বোর্ড ব্যবহার না করে কন্টেক্সট মেনু ব্যবহার করে। কোন আক্রমণকারী যদি পাসওয়ার্ডের কিছু অংশও পেয়ে যায় তাহলে তার কী-স্পেস কমে যায়, এবং সে ইচ্ছা করলে তখন ব্রুট ফোর্স অ্যাটাক করতে পারে।
একইরকম আরেক ধরনের কৌশল আছে যেখানে সেলেক্টেড কিছু ভুল ক্যারেক্টার সঠিক ক্যারেক্টার দিয়ে প্রতিস্থাপন করা। যেমন কারও পাসওয়ার্ড যদি হয় 'secret' তাহলে সে প্রথমে 'asdfsd' টাইপ করে পরে 'e' দ্বারা '"asdfsd' প্রতিস্থাপন করতে পারে।
অনেকে এসকল কৌশলকে ভুল বুঝে মনে করে যে কী-লগার সরাসরি ক্লিপবোর্ড মনিটর করতে পারে না, সেলেক্টেড টেক্সট বুঝতে পারে না বা মাউস ক্লিকে বা কীস্ট্রোকের সময়ও যে স্ক্রিনশট নেওয়া যায় তা তারা বুঝতে পারে না। কিন্তু তারপরও এই কৌশলগুলো অনেক হার্ডওয়্যার ভিত্তিক কী-লগার প্রতিরোধে কার্যকর ভূমিকা রাখতে পারে।
দিদারুল আলম চৌধুরী
দিদারুল আলম চৌধুরী বাংলাদেশের কক্সবাজার জেলার রাজনীতিবিদ কক্সবাজার-৩ (সদর-রামু) আসনের সাবেক সংসদ সদস্য।
প্রাথমিক জীবন
দিদারুল আলম চৌধুরী কক্সবাজারের রামু উপজেলার দক্ষিণ মিঠাছড়ি ইউনিয়নে জন্মগ্রহণ করেন।
তথ্যসূত্র
https://ramu.coxsbazar.gov.bd/bn/site/page/qlGD-%E0%A6%AA%E0%A7%82%E0%A6%B0%E0%A7%8D%E0%A6%AC%E0%A6%A4%E0%A6%A8-%E0%A6%AA%E0%A6%B0%E0%A6%BF%E0%A6%B7%E0%A6%A6-%E0%A6%9A%E0%A7%87%E0%A7%9F%E0%A6%BE%E0%A6%B0%E0%A6%AE%E0%A7%8D%E0%A6%AF%E0%A6%BE%E0%A6%A8%E0%A6%97%E0%A6%A3
জামিয়াত-ই নেসভান-ই বতনখাহ
থাম্ব|300x300পিক্সেল| জামিয়াত-ই-নেসভান-ই ভাতানখার বোর্ড অফ গভর্নরস, দেশপ্রেমিক মহিলাদের সংগঠন, [[তেহরান, ১৯২২-১৯৩৩।]] জামিয়াত-ই নেসভান-ই বতনখাহ (  যার অর্থ " ইরানের দেশপ্রেমিক মহিলা লীগ " বা " দেশপ্রেমিক নারীদের সমাজ ") (১৯২২ – ১৯৩৩), পারস্যের সাংবিধানিক বিপ্লবের পর গঠিত ইরানের নারী অধিকার আন্দোলনের অন্যতম সক্রিয় সংগঠন। সোসাইটিটি ১৯২২ সালে জামায়াত-এ-তারাক্কি-ই নেসওয়ান নামে প্রতিষ্ঠিত হয়েছিল। মেয়েদের জন্য প্রতিষ্ঠিত রাজ্য বিদ্যালয়ের ৫ নম্বর স্কুলের পরিচালক মোহতারাম এস্কান্দারি এ সংগটন প্রতিষ্ঠা করেন। তিনি নূর-ওল-হোদা মঙ্গনেহ, মাস্তুরে আফশার এবং অন্যান্য নারী অধিকার কর্মীদের  বিপ্লবের ফলাফল দেখে হতাশ হয়েছিলেন।
উদ্দেশ্য
জামিয়াত-ই নেসভান-ই বতনখাহর উদ্দেশ্য ছিল :
ইসলামের আইন ও আচার-অনুষ্ঠানের প্রতি ক্রমাগত শ্রদ্ধার জোর দেয়া। যেমন বিবাহ, আকিকা, ঈদ উৎসব, রমজান পালন, তালাক, লিয়ান, যিহার, আভিভাকত্ব ইত্যাদি।
মেয়েদের শিক্ষা ও নৈতিক লালনপালনকে উৎসাহিত করা। যেমন শিক্ষা ও জীবনের সব ক্ষেত্রে নর-নারীর সমান অধিকার প্রয়োগ করা।
জাতীয় শিল্পকে উৎসাহিত করা। কেননা জাতীয় শিল্পের মাধ্যমে দেশ অর্থনৈতিকভাবে সমৃদ্ধ হয।
প্রাপ্তবয়স্ক মহিলাদের মধ্যে সাক্ষরতা ছড়িয়ে দেওয়া। যাতে কোন নারী নিরক্ষর না থাকে।
এতিম মেয়েদের যত্ন প্রদান করা। এটা নারীশিশুকে রক্ষার অন্যতম পথ।
দরিদ্র মহিলাদের জন্য হাসপাতাল চালু করা। কেননা তারা অর্থ ও চিকিৎসার অভাবে মৃত্যুবরণ করে।
জাতীয় শিল্প বিকাশের মাধ্যম হিসেবে সমবায়কে সংগঠিত করা এবং
যুদ্ধের সময় দেশের রক্ষাকর্তাদের বস্তুগত ও নৈতিক সমর্থন দেওয়া।
"জামিয়াত-ই নেসভান-ই বতনখাহ" এই অঞ্চলের নারীদের সাথে সম্পর্ক স্থাপনের সবচেয়ে গুরুত্বপূর্ণ রেকর্ডকৃত প্রচেষ্টায়" অবদান রেখেছে।
প্রতিষ্ঠাতা
তেহরানে এই নারী সংগঠন “জামিয়াত-ই নেসভান-ই বতনখাহ” প্রতিষ্ঠার পিছনে যাদের অবদান সর্বাগ্রে তাদের মধ্যে মাস্তুরে আফশার, মোহতারাম এস্কান্দারি এবং নূর-ওল-হোদা মঙ্গেনেহ। তাদের কয়েকজনের পরিচয় হলো-
মাস্তুরে আফশার (ফার্সি: مستوره افشار; ১৮৯৮, উর্মিয়া, পশ্চিম আজারবাইজান - মৃত্যু ১৯৫১, তেহরানে), ছিলেন একজন ইরানি বুদ্ধিজীবী এবং ইরানে নারী অধিকার আন্দোলনের অন্যতম অগ্রণী ব্যক্তিত্ব। তিনি এ সংগঠনটির অন্যতম প্রতিষ্ঠাতা্ সদস্য।
নূর-ওল-হোদা মঙ্গেনেহ (জন্ম ১৯০০২, মৃত্যুর তারিখ অজানা), একজন ইরানি বুদ্ধিজীবী এবং ইরানে নারী অধিকার আন্দোলনের অগ্রণী ব্যক্তিত্ব ছিলেন।
হেইলি স্টাইনফেল্ড
হেইলি স্টাইনফেল্ড (Hailee Steinfeld; জন্ম ১১ই নভেম্বর, ১৯৯৬) একজন ফিলিপিনো-মার্কিন অভিনেত্রী, মডেল এবং গায়িকা। তিনি ট্রু গ্রিট (২০১০) চলচ্চিত্রে ম্যাটি রোজ চরিত্রে অভিনয়ের মাধ্যমে প্রথম পরিচিতি পান। চলচ্চিত্রটি ডিসেম্বর, ২০১০-এ আন্তর্জাতিকভাবে মুক্তি পায়; টাইম ম্যাগাজিনের রিচার্ড কর্লিস এই চলচ্চিত্রে তার সেই অভিনয়কে ২০১০-এর সেরা ১০টি অভিনয়ের মধ্যে একটি হিসেবে উল্লেখ করেছেন এবং লিখেছেন স্টাইনফেল্ড এমনভাবে সংলাপ প্রদান করেছেন যেন এটি তার সহজলভ্য স্বদেশীয় ভাষা, খারাপ লোকেরও, হৃদয় জিতে। এটি সত্যিই একটি পুরস্কার। রজার ইবার্ট, লস অ্যাঞ্জেলেস টাইমস এবং রোলিং স্টোন ম্যাগাজিনের রিভিউও ছিল প্রশংসাসূচক। এই চরিত্রটি ৮৩তম একাডেমি পুরস্কারে স্টাইনফেল্ডকে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন পেতে সহায়তা করে; কিন্তু অস্কার পুরস্কারটি চলে যায় মেলিসা লিওয়ের কাছে। তারপর থোকে তিনি উপস্থিত হয়েছেন, পেত্রা আরকানিয়ান চরিত্রে এন্ডার্‌স গেম (২০১৩) চলচ্চিত্রে, জুলিয়েট কাপুলেট চরিত্রে রোমিও অ্যান্ড জুলিয়েট (২০১৩) চলচ্চিত্রে, ভায়োলেট ম্যুলিগান চরিত্রে বিগিন অ্যাগেইন (২০১৩) চলচ্চিত্রে, জোয়ি রিনার চরিত্রে থ্রি ডেজ টু কিল (২০১৪) চলচ্চিত্রে, এমিলি জাঙ্ক চরিত্রে পিচ পারফেক্ট ২ (২০১৫)  এবং পিচ পারফেক্ট ৩ (২০১৭) চলচ্চিত্রে, এবং নাদিন ফ্রাঙ্কলিন চরিত্রে দ্য এজ অব সেভেন্টিন (২০১৬), শেষেরটির জন্য তিনি একটি গোল্ডেন গ্লোব পুরস্কারের মনোনয়ন পান।
পিচ পারফেক্ট ২ চলচ্চিত্রে "ফ্লাশলাইট" গানটি গাওয়ার পর স্টাইনফেল্ড গানটির একটি কভার সংষ্করন প্রকাশ করে এবং পরে রিপাবলিক রেকডর্সের সঙ্গে চুক্তিবদ্ধ হয়। তিনি তার অভিষেক একক গান, "লাভ মাইসেল্ফ" প্রকাশ করেন, যেটি কিছু দেশে প্লাটিনাম হিসেবে স্বীকৃতি পায়। সেই ধারাবাহিকতায় তিনি সম্প্রসারিত বাজনা, হাইজ (২০১৫) প্রকাশ করেন। ২০১৬-এ, তিনি প্রকাশ করেন "স্টারভিং", যেটি গ্রে এবং জেড উভয়ের সহযোগে তৈরি, যেটি  মার্কিন যুক্তরাষ্ট্রের বিলবোর্ড হট ১০০ তালিকায় ১২ তম স্থানে অবস্থান করে নেয়। অভিনয় এবং সঙ্গীত কর্মজীবনের পাশাপাশিও তিনি মডেলিং করেছেন; ট্রু গ্রিট মুক্তির পর ২০১১-এ মিউ মিউ এর মুখবন্ধের জন্য তার ডাক পড়েছিল।
প্রারম্ভের জীবন
স্টাইনফেল্ড ১৯৯৬ সালের ১১ই ডিসেম্বর ক্যালিফোর্নিয়ার লস অ্যাঞ্জেলেসের নিকটবর্তী টারজানায় জন্মগ্রহণ করেন। তার মা চেরি (জন্মনাম ডোমাসিন), একজন গৃহ অভ্যন্তর নকশাকারী, এবং বাবা পিটার স্টাইনফেল্ড, একজন ব্যক্তিগত ফিটনেস প্রশিক্ষক।  তার একজন বড় ভাই রয়েছে, যার নাম গ্রিফিন। তার চাচা জ্যাক স্টেইনফেল্ড একজন ব্যক্তিগত ফিটনেস প্রশিক্ষক, এবং তার মায়ের চাচা ল্যারি ডোমাসিন একজন সাবেক বিখ্যাত শিশু অভিনেতা। তার বড় মামাতো বোন, অভিনেত্রী ট্রু ও'ব্রিয়েন, টেলিভিশনের বাণিজ্যিক বিজ্ঞাপনে অংশ নেন যখন স্টাইনফেল্ড বয়স আট বছর, যা তাকে অভিনয়ে উৎসাহিত করতে ব্যাপক ভূমিকা রেখেছিল।
স্টাইনফেল্ড বাবা একজন ইহুদি। তার মায়ের দাদা একজন ফিলিপিনো বংশোদ্ভূত এবং অর্ধেক আফ্রিকান-আমেরিকান বংশোদ্ভূত। তিনি আগৌরা হিলে বেড়ে উঠেছেন এবং পরে থাউজেন্ড ওয়াকস, ক্যালিফোর্নিয়ায় বেড়ে উঠেছেন, ভর্তি হন আসেনসিউন লুথারেন বিদ্যালয়, কনিজো ইলিমেনটারি, এবং কোলিনা মিডল বিদ্যালয়ে। তিনি ২০০৮ থেকে তার উচ্চ বিদ্যালয়ের উর্ত্তীণের সময় পর্যন্ত গৃহ-বিদ্যালয়ে পড়েছেন।
বহুমূত্ররোগজনিত সংজ্ঞাহীনতা
বহুমূত্ররোগজনিত সংজ্ঞাহীনতা বা ইংরেজিতে ডায়াবেটিক কোমা হচ্ছে বহুমূত্ররোগ বা ডায়াবেটিসে আক্রান্ত ব্যক্তিদের ক্ষেত্রে হওয়া এক ধরনের সংজ্ঞাহীন বা অচেতন অবস্থা। এ ধরনের শারীরিক অবস্থায় জরুরী চিকিৎসা প্রদান করার প্রয়োজন।
এখন পর্যন্ত তিন ধরনের ডায়াবেটিক কোমা নির্ণয় করা হয়েছে।
সৌরভ শুক্লা
সৌরভ শুক্লা (জন্ম: ৫ই মার্চ ১৯৬৩) একজন ভারতীয় অভিনেতা, চিত্রনাট্যকার ও চলচ্চিত্র পরিচালক, যিনি হিন্দি চলচ্চিত্রে কাজ করেন। তিনি সত্য (১৯৯৮), যুবা (২০০৪),  জলি এলএলবি ২ (২০১৭) ও রেইড (২০১৮) চলচ্চিত্রে তার অভিনয়ের জন্য পরিচিত।
২০১৪ সালে তিনি জলি এলএলবি-তে তার ভূমিকার জন্য শ্রেষ্ঠ পার্শ্ব অভিনেতার বিভাগে জাতীয় চলচ্চিত্র পুরস্কার জিতেছেন।
আবদুল আযীয আল আমান
আবদুল আযীয আল আমান (১৯৩২ - ১৯৯৪) একজন ভারতীয় বাঙালি কথাসাহিত্যিক ও প্রকাশক। ষাটের দশকে তিনি ‘কাফেলা’ নামক একটি সাহিত্য পত্রিকা সম্পাদনা করেন যা বাংলা সাহিত্যের প্রসারে গুরুত্বপূর্ণ ভূমিকা পালন করে।
সিস-ট্রান্স সমাণুতা
থাম্ব|সিস-বিউট-২-এন থাম্ব|ট্রান্স-বিউট-২-এন সিস-ট্রান্স সমানুতা, জ্যামিতিক সমানুতা বা গাঠনিক সমানুতা নামেও পরিচিত, অজৈব রসায়নে ব্যবহৃত একটা বিষয়। সিস এবং ট্রান্স শব্দটি লাতিন থেকে এসেছে। সিস অনুতে কার্যকরী মূলক কার্বন শৃংখলের একই পাশে থাকে, এবং ট্রান্স অনুতে কার্যকরী মূলক কার্বন শৃংখলের বিপরীত পাশে থাকে। আলোকসমানু বর্ণনা করতে এটা ব্যবহার করা হয়। আলোক সমানু হচ্ছে এক জোড়া অণু যাদের সংকেত একই কিন্তু তাদের কার্যকরী মূলক ভিন্ন ভিন্ন ত্রিমাত্রিক অবস্থানে ঘোরে। ই-জেড সমানুতার সংগে বিভ্রান্ত হওয়া যাবে না, যা পরম স্টেরিওক্যামিক্যাল বর্ণনা এবং শুধুমাত্র এলকেনের জন্য ব্যবহার করা হয়।
IUPAC জ্যামিতিক সমানুতাকে সিস-ট্রান্স সমানুতার অপ্রচলিত সমার্থক শব্দ হিসেবে বিবেচনা করে।
জৈব রসায়ন
যখন প্রতিস্থাপন মূলক একই দিকে বিন্যস্ত থাকে তখন ডাইস্টেরিওমারকে সিস বলা হয় এবং যখন বিপরীত দিকে বিন্যস্ত থাকে তখন ডাইস্টেরিওমারকে ট্রান্স বলা হয়। উদাহরণস্বরূপ বলা যায় হাইড্রোকার্বন বিউট-২-ইন সিস-ট্রান্স সমানুতা প্রদর্শন করে।
এলিসাইক্লিক যৌগ সিস-ট্রান্স সমানুতা প্রদর্শন করে। রিং স্ট্রাকচারের কারণে 1,2-dichlorocyclohexane জ্যামিতিক সমানুতা প্রদর্শন করে:
ভৌত বৈশিষ্ট্যের তুলনা
সিস এবং ট্রান্স সমানু আলাদা ভৌত বৈশিষ্ট্য প্রদর্শন করে। অণুর গঠন এবং ডাইপোল মোমেন্টের পার্থক্যের কারণের সমানুর মধ্যে পার্থক্য তৈরি হয়।
পার্থক্য খুবই ছোট হতে পারে, সরল শিকল এলকেনের ক্ষেত্রে স্ফুটনাঙ্ক যেমন পেন্ট-২-ইন সিস আইসোমারে ক্ষেত্রে ৩৭ °C এবং ট্রান্স আইসোমারের ক্ষেত্রে ৩৬ °C। পোলার বন্ধন উপস্থিত থাকলে সিস এবং ট্রান্স সমানুর পার্থক্য বড় হয় যেমন ১,২-ডাইক্লোরোইথেন। এই ক্ষেত্রে সিস আইসোমারের স্ফুটনাংক ৬০.৩ °C,  অন্যদিকে ট্রান্স আইসোমারের ক্ষেত্রে ৪৭.৫ °C। সিস আইসোমারে দুটো পোলার C-Cl বন্ধন ডাইপোল মোমেন্ট একত্রিত হয়ে একটি সামগ্রিক মলিক্যুলার ডাইপোল প্রদান করে ফলে সেখানে আন্তঃঅণু ডাইপোল-ডাইপোল বল বা কীসম বল তৈরী হয়, যা লন্ডন বিচ্ছুরণ বলের সাথে যুক্ত হয়ে স্ফুটনাঙ্ক বাড়িয়ে দেয়। অন্যদিকে ট্রান্স আইসোমারের ক্ষেত্রে এরকম হয় না কারণ দুটি C-Cl বন্ধন মোমেন্ট পরষ্পরকে বাতিল করে দেয় এবং অণুকে শূন্য ডাইপোল প্রদান করে।
বিউটিনডাইঅয়িক এসিডের দুটি সমানুর ভৌত ধর্ম এবং সক্রিয়তায় এত বেশি পার্থক্য থাকে যে তাদেরকে সম্পূর্ণ ভিন্ন দুটি নামে ডাকা হয়। সিস সমানুটি ম্যালেয়িক এসিড নামে এবং ট্রান্স আইসোমারটি ফিউমারিক এসিড নামে পরিচিত। আপেক্ষিক স্ফুটনাঙ্ক বিন্দু নির্ণয়ে পোলারিটি চাবি হিসেবে কাজ করে যখন এটা আন্ত আণবিক বল বৃদ্ধি করে তখিন স্ফুটনাংকও বেড়ে যায়। একই পদ্ধতিতে আপেক্ষিক গলনাঙ্ক নির্ণয়ে সিমেট্রি বা প্রতিসাম্যতাকে চাবি হিসেবে ধরা হয় যদিও এটা অণুর পোলারিটিকে কোন ব্যত্যয় না ঘটায় তবুও। অলেয়িক এসিড এবং ইলাডিক এসিডের মধ্যকার সম্পর্ক হচ্ছে এর উদাহরণ। সিস সমানু অলেয়িক এসিডের গলনাঙ্ক ১৩.৩ °C, কক্ষতাপমাত্রায় এটি তরলাকারে থাকে অন্যদিকে ট্রান্স আইসোমার এলাডিক এসিড এর গলনাঙ্ক ৪৩ °C, যেহেতু সরলাকৃতির ট্রান্স আইসোমার খুবই শক্তভাবে বিন্যস্ত থাকতে পারে তাই কক্ষতাপমাত্রায় এটি কঠিনাকারে থাকে।